Foto: Reuters / Alessandro Bianchi AQSh prezidenti Donald Tramp «katta yettilik» sammitidagi o‘z ishtiroki vaqtini qisqartiradi. Bu haqda Oq uy matbuot kotibi Sara Sanders bayonot bergan. Ta’kidlanishicha, Tramp atrof-muhit va iqlim o‘zgarishiga bag‘ishlangan sessiyada ishtirok etmaydi. «Prezident Tramp G7 sammitidan ayollar teng huquqligi bo‘yicha sessiyadan so‘ng ketadi. Prezident Kanadadan darhol Singapurga yo‘l oladi. U yerda Shimoliy Koreya yetakchisi Kim Chen In bilan kelasi hafta seshanba kuni uchrashuv o‘tkazish rejalashtirilgan», - deya ma’lum qildi Sanders. Eslatib o‘tamiz, avvalroq Germaniya kansleri Angela Merkel Rossiya G8’ga qaytarilmasligini ma’lum qilgandi.